เอไอเอเปิดชื่อกรมธรรม์ยอดนิยม
เอไอเอ เผย 15 Pay 25 Special เป็นแบบกรมธรรม์ประกันชีวิตที่ได้รับความนิยมสูงสุด&nbsp;
30 เม.ย. 2553

เอไอเอ เผย 15 Pay 25 Special เป็นแบบกรมธรรม์ประกันชีวิตที่ได้รับความนิยมสูงสุด  
นายรอน แวน โอเยน ประธานเจ้าหน้าที่บริหาร  บริษัท อเมริกันอินเตอร์แนชชั่นแนลแอสชัวรันส์  หรือ เอไอเอ สาขาประเทศไทย  เปิดเผยว่า  จากผลการดำเนินงานของบริษัทพบว่า กรมธรรม์ประกันชีวิตที่ได้รับความนิยมสูงสุดคือแบบ 15Pay25 Special ซึ่งเป็นกรมธรรม์ประกันชีวิตประเภทสะสมทรัพย์ 25 ปี ชำระเบี้ยประกันภัย 15 ปีพิเศษ (มีเงินปันผล)  ส่วนลำดับรองลงมาคือแบบ 20 Pay Life Non Par ซึ่งเป็นกรมธรรม์ประกันชีวิตตลอดชีพ ชำระเบี้ยประกัน 20 ปี (ไม่มีเงินปันผล) 
ดังนั้น บริษัทจึงได้จัดรายการขอบคุณลูกค้าที่ซื้อกรมธรรม์ประกันชีวิตแบบ  20 Pay Life (Non- Par) และแบบ 15 Pay 25 Special  ซึ่งเป็นกรมธรรม์ที่ได้รับความนิยมสูงสุด โดยลูกค้าที่ซื้อกรมธรรม์ 2 แบบดังกล่าวตั้งแต่วันที่ 1 เมษายนถึง 10 พฤษภาคม 2553 ที่มีวงเงินเบี้ยประกันภัยสูงสุด 20 อันดับแรกและต้องไม่น้อยกว่า 2.5 แสนบาท มีสิทธิรับรางวัลแพ็กเก็จทัวร์สิงคโปร์ 3 วัน 2 คืนจำนวน 2 ที่นั่งต่อ 1 รางวัล  พร้อมอาหารและที่พัก เป็นเวลา 3 วัน 2 คืน จำนวน 2 ที่นั่งต่อ 1 รางวัล โดยแยกเป็นลูกค้ากรุงเทพฯและปริมณฑล (นนทบุรี  ปทุมธานี  สมุทรปราการ) 10 รางวัล และลูกค้าต่างจังหวัด 10 รางวัล รวมมูลค่าทั้งรายการกว่า 1 ล้านบาท
สำหรับ นายรอน แวน โอเยน เข้าตำแหน่งประธานเจ้าหน้าที่บริหาร (Chief Executive Officer) เอไอเอ สาขาประเทศไทย เมื่อวันที่  19 เมษายน 2553 ที่ผ่านมา เพื่อเข้ารับผิดชอบงานทั้งหมดของเอไอเอ ซึ่งประเทศไทยเป็นตลาดสำคัญในการสร้างผลผลิตให้กับกลุ่มบริษัทเอไอเอและเป็นตลาดสำคัญที่มีโอกาสในการเติบโตทางธุรกิจ  โดยนายรอนแวน สำเร็จการศึกษาระดับปริญญาโทจากมหาวิทยาลัยอัมสเตอร์ดัม ประเทศเนเธอร์แลนด์  สมรสแล้วและมีบุตร 2 คน ก่อนร่วมงานกับเอไอเอ ประเทศไทย  มร. รอน เป็นประธานเจ้าหน้าที่บริหารภูมิภาคของบริษัทประกันชีวิตชั้นนำของโลก รับผิดชอบการดำเนินธุรกิจประกันชีวิตโดยรวมในประเทศเกาหลี อินเดีย ไทย สาธารณรัฐเช็กและสโลวัก รวมทั้งดูแลด้านตัวแทนประกันชีวิต ระบบเทคโนโลยีสารสนเทศ และระบบปฏิบัติการในหลายประเทศทั่วภูมิภาคเอเชียแปซิฟิค